
DOCUMENTAȚIE DE ATRIBUIRE

a contractului privind achiziţia publică de servicii prestate de autori (jurnaliști)
Cod CPV 92312210-6 Servicii prestate de autori
I.INFORMAȚII GENERALE
I.1 Achizitor:
	Achizitor: 
	Societatea Academică din România (SAR)


	Titlul proiectului: 
	Dezvoltarea capacităţii de monitorizare a bunei guvernări prin Alianţa pentru o Românie Curată

	Nr. Contractului de finantare: 
	RO2013_C1.3_023

	Calitatea achizitorului în cadrul proiectului 
	Beneficiar

	Adresa achizitorului:
	B-dul Lascăr Catargiu, nr. 15A, et. 1, ap 3, sector 1, București, cu punct de lucru în Str. Mihai Eminescu nr. 61, sector 2, București, cod poștal 010517

	Date de contact:
	Telefon/fax 021/211 14 77, office@sar.org.ro, www.sar.org.ro

	Persoană de contact:
	Simona Ernu, simona.ernu@sar.org.ro


I.2 Finanţarea contractului de achiziţie se realizează în cadrul proiectului “Dezvoltarea capacităţii de monitorizare a bunei guvernări prin Alianţa pentru o Românie Curată”, cod contract RO2013_C1.3_023, în conformitate cu prevederile Anexei IV – Reguli pentru achizițiile efectuate de Promotorii de proiecte și partenerii acestora în cadrul contractelor de finanțare nerambursabilă din Fondul ONG, Mecanismul Financiar al Spațiului Economic European 2009-2014.

I.3 Termenul limită de depunere a ofertelor:   17.08.2015, ora 14.00
Data şi ora stabilită pentru deschiderea ofertelor: 17.08.2015, ora 15.00.
I.4 Adresa unde se primesc ofertele: Str.  Mihai Eminescu nr.61,  sector 2, București, în zilele lucrătoare între orele 9,30 – 17,30.
Orice ofertă primită după termenul limită de depunere a ofertelor stabilită în documentaţia pentru ofertanţi sau la o altă adresă decât cea indicată mai sus nu va fi evaluată de achizitor, acestea fiind păstrate la sediul achizitorului, nedeschise. 

	CALENDAR ESTIMATIV DE DERULARE A PROCEDURII

	
	DATA
	ORA

	Data de lansare a procedurii
	10.08.2015
	N/A

	Termen limită de solicitare a clarificărilor
	13.08.2015
	17.00

	Termen limită de transmitere a  clarificărilor
	14.08.2015
	14.00

	Termen limită de depunere a ofertelor 
	17.08.2015
	14.00

	Data şedinţei de deschidere a ofertelor
	17.08.2015
	15.00

	Data finalizării evaluării (estimare) 
	18.08.2015
	17.00

	Finalizarea informării ofertanţilor cu privire la rezultatul procedurii de atribuire (estimare)
	19.08.2015
	17.00

	Data limită pentru încheierea contractelor
	21.08.2015
	17.00


II. OBIECTUL CONTRACTULUI 
II.1 Denumirea contractului de achiziție: Contract privind achiziţia publică de servicii prestate de autori (jurnaliști), Cod CPV 92312210-6
II.2 Descrierea serviciilor ce vor fi achiziționate: Contractul constă în achiziția a cinci pachete de Servicii prestate de autori (jurnaliști), CPV 92312210-6 prevăzute a se derula la nivel regional (3 pachete in regiunea București-Ilfov, 1 pachet în regiunea Centru și 1 pachet în regiunea Nord Vest) în cadrul proiectului “Dezvoltarea capacităţii de monitorizare a bunei guvernări prin Alianţa pentru o Românie Curată”. 

În cadrul contractului, cei cinci autori (jurnaliști) vor elabora minimum 70 articole/autor în baza unor investigații și monitorizări referitoare la gradul de transparență, modul de îndeplinire a rolului instituțiilor monitorizate sau abaterile de la integritatea publică de la nivel național și local. 

Obiectivul general al proiectului mai sus menționat constă în sprijinirea dezvoltării și activării comunității anticorupție ce cuprinde atât organizații, cât și indivizi în vederea consolidării integrităţii, eficienţei şi transparenţei la nivelul autorității publice centrale și locale.
Detaliile privind serviciile prestate de autori sunt precizate în Caietul de sarcini.

II.3 Tip de contract și locul de prestare: Contract de servicii

Locurile de prestare: Regiunile de dezvoltare București-Ilfov, Centru și Nord-Vest.

II.4 Durata contractului: Serviciile prestate de autori (jurnaliști) vor fi contractate de la data semnării contractului (estimativ august 2015) până la data finalizării proiectului, respectiv 31 martie 2016.
II.5 Criteriul aplicat pentru stabilirea ofertei câștigătoare: selecția ofertei se va realiza pe baza criteriului prețul cel mai scăzut. 

III. PREZENTAREA OFERTEI

	III.1. Limba de redactare a ofertei 
	Limba română 

	III.2. Moneda în care este exprimat preţul contractului 
	Lei

	III.3. Perioada minimă de valabilitate a ofertei 
	Perioada minimă de valabilitate a ofertei este de 30 zile.

	III.4.Criterii minime de calificare/selecție:


	· Activitate de minimum 1 an în presa scrisă, online sau radio, ca blogger, jurnalist, activist media sau activist civic;

· Portofoliu de activitate direcționat în principal pe una dintre temele prioritare de interes pentru proiect, respectiv buna guvernare, justiție, anticorupție, în regiunea pentru care depune ofertă;

· Potențial și interes de dezvoltare în direcția implicării în activități de watchdog, inclusiv prin intrarea într-o rețea de jurnaliști/activiști media și activiști civici dedicați transparenței și bunei guvernări;

· Capacitate de identificare a unui caz cu potențial de transformare într-un material de presă și de evaluare pe temele prioritare ale proiectului;

· Interes și disponibilitate de a lua parte integral la programul de formare propus în proiect și de a scrie un număr de zece articole lunar până la finalizarea proiectului 

	III.5Cerințe minime obligatorii privind serviciile prestate de autori (jurnaliști)


	· Este necesar ca articolele care vor fi scrise de ofertanți să privească subiecte relevante (buna guvernare, justiție, anticorupție)  din regiunea pentru care se depune oferta.

· Înainte de publicarea articolelor, jurnaliștii vor transmite către Achizitor conținutul textelor pentru a fi avizate.

	III.5. Modul de prezentare a ofertei 

	Oferta va fi transmisa până la data de 17.08.2015, ora 14.00 prin poșta/curier sau  livrată personal la adresa: Societatea Academică din România (SAR),   Str.  Mihai Eminescu nr.61,  sector 2, București.
Oferta se va prezenta într-un plic sigilat pe care va fi notat Ofertă pentru procedura de atribuire a contractului de achiziție: Achiziţie servicii de prestate de autori CPV 92312210-6 din cadrul proiectului „Dezvoltarea capacităţii de monitorizare a bunei guvernări prin Alianţa pentru o Românie Curată”, Numele și adresa Achizitorului, Numele ofertantului, cu mențiunea “A nu se deschide înainte de sesiunea de deschidere a ofertelor, 17.08.2015, ora 15.00”.
Plicul va cuprinde Oferta tehnică și Oferta financiară.
Documentațiile se vor înregistra cu număr de intrare, dată şi ora depunerii. 

Ofertantul trebuie să prezinte oferta într-un singur exemplar original. 

Oferta este formată din:

· Oferta tehnică, ce va cuprinde:
· Indicarea lotului pentru care se depune oferta 
· CV-ul detaliat al jurnalistului (care să includă și datele de contact, adresă poștală și electronică, telefon etc.)
· Cinci articole sau materiale audio/video publicate pe temele prioritare de interes pentru proiect, respectiv buna guvernare, justiție sau anticorupție (poate fi indicat link-ul).
· Declarație privind capacitatea și disponibilitatea de a lucra pe perioada implementării proiectului (vezi Formularul nr.1).
· Oferta financiară, care va conține prețul maxim/articol în lei plătibil în baza unui contract de drepturi de autor. Aceasta va fi completată în Formularul nr. 2 - Formular de ofertă financiară. Oferta financiară va fi semnată de ofertant.
Răspunsul Achizitorului va fi transmis în scris către toți ofertanții participanți. Prețurile vor rămâne neschimbate pe toată perioada de valabilitate a ofertei.

	III.6. Posibilitatea retragerii sau modificării ofertei
	Orice ofertant are dreptul de a-și modifica sau a-și retrage oferta numai înainte de data limită stabilită pentru depunerea ofertelor și numai printr-o solicitare scrisă în acest scop.
Modificari la oferta deja depusă pot fi acceptate doar dacă ofertantul asigură primirea și inregistrarea modificarilor respective de catre Achizitor înainte de termenul limită pentru depunerea ofertelor. 

Ofertantul nu are dreptul de a-și retrage sau a-și modifica oferta după expirarea datei limită pentru depunerea ofertelor, sub sancțiunea excluderii acestuia din procedură. 

Ofertele depuse la o altă adresă a Achizitorului decât cea stabilită în anunțul de participare ori primite de către Achizitor după expirarea datei limită pentru depunerea ofertelor vor fi returnate nedeschise. 


IV. CAIETUL DE SARCINI

Specificații tehnice:

Serviciile prestate de autori vor fi implememntate în următoarele trei regiuni:
LOT 1: Cod CPV 92312210-6 Servicii prestate de autori în regiunea București Ilfov

LOT 2: Cod CPV 92312210-6 Servicii prestate de autori în regiunea Centru

LOT 3: Cod CPV 92312210-6 Servicii prestate de autori în regiunea Nord Vest
Pentru fiecare regiune în parte, Prestatorul contractat va furniza Achizitorului un număr minim de 70 articole de presă pe perioada contractului cu o ritmicitate de aproximativ 10 articole/lună.
Lungimea minimă a fiecărui articol este de 350 de cuvinte. 
Conținutul articolelor va fi axat pe temele de interes ale proiectului (buna guvernare, justiție sau anticorupție) la nivel local, județean și/sau regional din regiunea pentru care depune oferta.

Ofertanții vor putea fi selectați o singură dată/pe un singur lot.  
Responsabilităţile părţilor cu privire la angajament

”Achizitorul” se referă la organizaţia care primeşte finanţarea nerambursabilă şi care a semnat contractul de finanţare cu FDSC:

a). Achizitorul este responsabil cu coordonarea activității jurnaliștilor în cadrul proiectului, colectare articolelor și stabilirea ordinii publicării acestora pe site-ul proiectului. 
b). Achizitorul va asigura publicarea articolelor furnizate de autori în urma unui control calitativ și promovarea acestora prin toate mijloacele avute la dispoziție. 
”Autorii (jurnaliști)” sunt persoane fizice care își vor desfășura activitatea în cadrul proiectului în urma finalizării prezentei proceduri de achiziție:

a). Autorii (jurnaliștii) își vor desfășura activitatea în cadrul proiectului în conformitate cu reglementările Codului Deontologic Unic pentru massmedia.

b). Activitatea autorilor (jurnaliști) va fi coordonată de managerul de proiect.

Condiţii de plată
Remunerarea autorilor se va face în baza unui contract de drepturi de autor. Se va încheia lunar un proces verbal de predare - primire a articolelor redactate.

Plata se va efectua de către achizitor lunar iar valoarea plății se va calcula în baza tarifului per articol contractat și exprimat în lei înmulțit cu numărul de articole. 
FORMULAR 1
DECLARAŢIE PRIVIND CAPACITATEA ȘI  DISPONIBILITATEA
Subsemnatul ……………………………............……………….declar ca sunt de acord să particip la procedura organizată de Societatea Academica din Romania (SAR), pentru atribuirea contractului de  „Servicii prestate de autori (jurnaliști), CPV 92312210-6 prevăzute a se derula la nivel regional în cadrul proiectului “Dezvoltarea capacităţii de monitorizare a bunei guvernări prin Alianţa pentru o Românie Curată”.

în cazul în care oferta mea va fi desemnata câştigătoare, declar (se vor bifa): 

· Pe proprie răspundere că toate informațiile incluse în ofertă sunt reale

· Am potențial și interes de dezvoltare în direcția implicării în activități de watchdog, inclusiv prin intrarea într-o rețea de jurnaliști/activiști media și activiști civici dedicați transparenței și bunei guvernări;

· Am capacitatea de identificare a unui caz cu potențial de transformare într-un material de presă și de evaluare pe temele prioritare ale proiectului;

· Am interes și disponibilitate de a lua parte integral la programul de formare propus în proiect și de a scrie ulterior un număr minim de zece articole lunar până la finalizarea proiectului
şi că sunt disponibil să lucrez pe poziţia pentru care am transmis oferta în perioada:

	De la
	Pana la

	19.08.2015
	31.03.2016


În cazul în care această ofertă va fi desemnată câştigătoare, sunt perfect conştient de faptul că indisponibilitatea mea în perioada mai sus menţionată, cauzată de alte motive decât boală sau forţă majoră, pot conduce la excluderea mea de la participarea la alte licitaţii și contracte şi poate atrage după sine anularea contractului.

	Nume
	

	Semnătură
	

	Dată
	


OFERTANTUL






                                       Formularul 2
(prenumele, numele)   

FORMULAR DE OFERTA FINANCIARĂ

Către: Societatea Academica din Romania
Adresa: Str Mihai Eminescu nr. 61, et. 1, Sector 2, București 

Doamnelor și Domnilor, 

1. Examinând documentaţia de atribuire, subsemnatul (numele și prenumele, adresa ofertantului), mă ofer ca, în conformitate cu prevederile şi cerinţele cuprinse în documentaţia mai sus menţionată, să depun o ofertă în cadrul Lotului …….., pentru CPV 92312210-6 Servicii prestate de autori, cu preţul maxim brut de ............... (suma în cifre și litere) lei /per articol.

2. Mă angajez ca, în cazul în care oferta depusă este stabilită câştigătoare, să prestez serviciile menționate în intervalul de timp stabilit. 

3. Mă angajez să menţin această ofertă valabilă pentru o durată de 30 zile, respectiv până la data de (ziua/luna/anul), ea va rămâne obligatorie şi poate fi acceptată oricând înainte de expirarea perioadei de valabilitate. 
Data: 

(numele şi prenume) 

(semnatura)

